Severino Boezio

Antzio Manlio Severino Boezio (Erroma, 480 - Ager Calventienus, Paviaren iparraldean, 524-526 bitartean) Antzinako Erromako edo Erdi Aroko filosofo eta idazlea izan zen. Haren lanik garrantzitsuena De consolatione Philosophiae izan zen. Aristotelesen lanak eta beste zenbait zientzia lan itzuli zituen.

 Bizitza 
Erroman jaio zen 480an, Anicii izeneko kontsul-familian. Quintus Aurelius Symmachus izan zuen irakasle, eta honen alaba Rustikanarekin ezkondu zenAnicio Manlio Severino Boecio Enciclopedia Católica on-line. Ec.aciprensa.com. Erretorika eta filosofia ikasi zuen Atenasen. Teodoriko Handia erregearen konfiantza lortu zuen, eta hark Magister officiorum (Lehen ministro) izendatu zuen 522 edo 523an. Baina etsaiek desleiala izateaz, Bizantziar Inperioaren alde konspiratzeaz eta astrologian aritzeaz salatu zutenean, atxilotu eta Paviaren iparraldean dagoen Ager Calventienus hil zuten, Teodorikoren beraren aginduz.

Boezioen lanik garrantzitsuena filosofia liburu bat izan zen, De consolatione Philosophiae («Filosofiaren kontsolamendua») izenburua daramana. Aristotelesen eta Platonen lanak latinera itzuli nahi zituen, baina ezin izan zuen bere asmoa bukatu. Gugana gutxi batzuk baizik ez dira heldu: Aristotelesen De interpretatione eta Categories, eta Porfirioren Isagoge, besteak beste. Erdi Aroko europarrentzat iturri bakarra izan ziren itzulpen horiek Antzinako Greziako zientzia ezagutzeko

 Lanak 
 De consolatione Philosophiae. Filosofiaren eta Boezioren arteko elkarrizketa.
 De arithmetica. Aritmetikari buruz.
 De musica. Musikari buruz.
 Opuscula theologiae. Teologiari buruz.

 Erreferentziak 

 Bibliografia 
Agirre, Javier (2008): "Boezio. Filosofiaren kontsolamendua" in Agustin Arrieta, Ibon Uribarri (Koord.): Filosofiaren historia, Donostia, Elkar. 
Andonegi, Xabier (2004): "Erdi Aroko Filosofia" in Joxe Azurmendi (Argk.): Filosofiako Gida, Bilbo, UEU. 
Codoñer, Carmen (1991): "Hitzaurrea" in Boezio: Filosofiaren kontsolamendua, Bilbo, Klasikoak. 

 Kanpo loturak 
Filosofiaren kontsolamendua, EHUren webguneko Klasikoak bilduman.

Kategoria:Erromatarrak
Kategoria:Italiako filosofoak
Kategoria:Latinezko idazleak
Kategoria:Gizon filosofoak
Kategoria:VI. mendeko filosofoak
Kategoria:Erromatar Eliza Katolikoko santuak
Kategoria:Burua moztuta exekutatuak